**ПРЕЛАЗНИ, НЕПРЕЛАЗНИ И ПОВРАТНИ ГЛАГОЛИ**

1. **Прелазни глаголи**


**Ја кувам ручак.**

У овој реченици сам **ја** субјекат (вршим радњу)

- **Кувам** је предикат (радња)


- **Ручак** је објекат (трпи радњу) – ручак трпи све активности које нам падну на памет, мало соли, мало зачина, мало крчкања и динстања. То му и јесте посао пошто је објекат па је логично да га и зовемо трпилац радње, а не Ђоле.

**Значи, Сви глаголи који траже објекат да би остварили своју радњу су прелазни глаголи.**

1. **Непрелазни глалоли**

**Ја играм, певам и плешем!**


**Ја** - субјекат

**Играм, певам, плешем**- предикат.

**Ја плачем, венем и тугујем** – Нико сем мене саме не трпи радњу, не преноси се на другога, то ми је што ми је :))))

**Значи, глаголи који означавају радњу која се не врши на објекту називају се непрелазни глаголи.** То су најчешће глаголи стања или кретања.

1. **Повратни глаголи**

Препознају се по томе што уз себе обавезно имају реч СЕ. Деле се на:

* **праве повратне глаголе:** радњу вршим на себи самој: шминкам се, играм се, чешљам се, обувам се...
* **узајамно-повратне глаголе**: поздравити се, загрлити се, тући се - овде нас је најмање двоје, па ја теби, ти мени и тако узајамно радимо један другом нешто
* **неправе повратне глаголе**: чудити се, веселити се, расплакати се – ови глаголи представљају неко расположење и стање у коме се налази субјекат.

**ЗАДАТАК**:

Разврстајте следеће глаголе на прелазне, непрелазне и повртне, али и на свршене и несвршене. Стави + на тачан одговор:

|  |  |  |  |  |  |  |  |
| --- | --- | --- | --- | --- | --- | --- | --- |
| ГЛАГОЛ | СВРШЕНИ | НЕСВРШЕНИ | ПРЕЛАЗНИ | НЕПРЕЛАЗНИ | ПОВРАТНИ | | |
| ПРАВИ | НЕПРАВИ | УЗАЈАМНИ |
| УМИТИ СЕ |  |  |  |  |  |  |  |
| ОБУТИ |  |  |  |  |  |  |  |
| СПАВАТИ |  |  |  |  |  |  |  |
| СЕСТИ |  |  |  |  |  |  |  |
| ЉУТИТИ СЕ |  |  |  |  |  |  |  |
| ГРУДВАТИ СЕ |  |  |  |  |  |  |  |
| ГЛЕДАТИ |  |  |  |  |  |  |  |